2.  ลักษณะการประกอบธุรกิจ

2.1 ประวัติความเป็นมา การเปลี่ยนแปลงและพัฒนาการที่สำคัญ

บริษัทนวกิจประกันภัย จำกัด (มหาชน) มีชื่อภาษาอังกฤษว่า The Navakij Insurance Public
Company Limited มีสำนักงานใหญ่ตั้งอยู่ เลขที่ 100/50-55 ชั้น 26 และ ชั้น 27
อาคารสาธรนครทาวเวอร์ และเลขที่ 90/4-6 ชั้น 1 อาคารสาธรธานี 1 สาธรธานีคอมเพล็กซ์
ถนนสาทรเหนือ แขวงสีลม เขตบางรัก กรุงเทพมหานคร 10500 โทรศัพท์ 02 636 7900, 02
238 5058 โทรสาร 02 636 7999, 02 636 7998 เวบไชด์ คือ www.navakij.co.th
เลขทะเบียนบริษัท บมจ. 160

บริษัทฯ ก่อตั้งเมื่อวันที่ 23 กันยายน 2476 มีชื่อเดิมว่า บริษัท หล่วงหลีประกันภัย จำกัด
โดยบุคคลในครอบครัวหวั่งหลี เพื่อประกอบธุรกิจประกันวินาศภัย มีทุนจดทะเบียนเริ่มแรก 400,000
บาท บริษัท ได้รับใบอนุญาตให้ประกอบธุรกิจรับประกันวินาศภัยครบทุกประเภทภัย คือ อัคคีภัย
ภัยทางทะเล ภัยเบ็ดเตล็ด และรถยนต์ ต่อมาเมื่อวันที่ 24 สิงหาคม 2533
บริษัทได้จดทะเบียนเป็นหลักทรัพย์จดทะเบียนในตลาดหลักทรัพย์และได้แปลงสภาพเป็นบริษัทมหาชน
เมื่อวันที่ 20 สิงหาคม 2536 ปัจจุบันบริษัทฯ มีทุนจดทะเบียน 300 ล้านบาท
และมีทุนเรียกชำระเต็มมูลค่าแล้ว 279.43 ล้านบาท

บริษัทฯ มีบริษัทย่อย 2 แห่ง คือ บมจ. ไทยพาณิชย์ประกันภัย และ บริษัท นวสากล จำกัด เดิมชื่อ
“บริษัทประกันภัยสากล จำกัด”

ปัจจุบันบริษัทฯ มีสาขาและสาขาย่อยรวม 23 แห่ง คือ สาขาพระราม 9, สาขาถนนกาญจนาภิเษก,
สาขารังสิต, สาขาพัทยา, สาขาขอนแก่น, สาขานครราชสีมา, สาขามุกดาหาร,
สาขาอุบลราชธานี, สาขาอุดรธานี, สาขาเชียงใหม่, สาขาพิจิตร, สาขาพิษณุโลก,
สาขานครสวรรค์, สาขาหาดใหญ่, สาขานครศรีธรรมราช, สาขาสุราษฎร์ธานี, สาขาภูเก็ต,
สาขาดอนเมือง, สาขาย่อยนครปฐม, สาขาย่อยร้อยเอ็ด, สาขาย่อยตรัง, สาขาย่อยลำปาง และ
สาขาย่อยนิคมอุตสาหกรรมอมตะนคร

บริษัทฯ ตระหนักถึงความสำคัญของการเป็นบรรษัทภิบาลที่ดี โดยมีการทบทวน ปรับปรุง
บริหารความเสี่ยง และกำหนดแนวทางในการจัดการตามข้อพึงปฏิบัติของการกำกับดูแลกิจการที่ดีทั้ง
15 ข้อ ทำให้บริษัทฯได้รับคัดเลือกจากสมาคมส่งเสริมสถาบันกรรมการบริษัทไทย (IOD)
ที่ได้รับการสนับสนุนจากคณะกรรมการกำกับตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)
ให้เป็นหนึ่งในบรรษัทภิบาลที่ดี (Good Corporate Governance) ใน ปี 2546 และ ปี 2547

2.2 ภาพรวมการประกอบธุรกิจของบริษัท และ บริษัทย่อย

  โครงสร้างการถือหุ้นของกลุ่มบริษัทฯ ณ วันที่ 31 ธันวาคม 2548

  53.51%

99.49% 10.00% 70.71%

10.00%

หมายเหตุ กลุ่มหวั่งหลี หมายถึง กรรมการ สกุล “หวั่งหลี” และบุคคลที่เกี่ยวโยงกัน ณ วันปิดสมุด

ทะเบียน 11 เมษายน 2548

ธุรกิจของบริษัทฯ บริษัทย่อย ที่ดำเนินกิจการอยู่ในปัจจุบันมีดังนี้

1) บมจ. นวกิจประกันภัย และ บมจ. ไทยพาณิชย์ประกันภัย บริษัทย่อยของบริษัทฯ
ประกอบกิจการรับประกันภัย โดยแบ่งการดำเนินงาน เป็น 2 ด้าน ดังนี้

ก) ด้านการรับประกันภัย 

ธุรกิจหลักของบริษัทและบริษัทย่อย คือรับประกันวินาศภัยทุกประเภท แบ่งเป็น
การรับประกันภัยโดยตรง ซึ่งจะรับประกันภัยผ่าน ตัวแทน นายหน้า นายหน้านิติบุคคล
และสาขาต่างๆ ของบริษัทฯ สัดส่วนการรับประกันภัยโดยตรง มีมูลค่าประมาณร้อยละ 90
ของเบี้ยประกันภัยรับรวมทั้งสิ้น การรับประกันต่อและจ่ายต่อระหว่างบริษัทประกันวินาศภัยอื่นๆ
เพื่อเป็นการกระจายความเสี่ยงในการรับประกันภัย

การรับประกันภัย แบ่งแยกได้ 4 ประเภท คือ การประกันอัคคีภัย การประกันภัยทางทะเลและขนส่ง
การประกันภัยรถยนต์ และการประกันภัยเบ็ดเตล็ด ซึ่งการประกันภัยแต่ละประเภท
แยกกล่าวรายละเอียด ในการประกอบธุรกิจแยกตามสายผลิตภัณฑ์

  ข) ด้านการลงทุน

นอกเหนือจากการดำเนินธุรกิจประกันภัยแล้ว บริษัทฯ นำเงินที่เหลือจากการดำเนินธุรกิจประกันภัย
ไปลงทุนได้ตามประเภทและมูลค่าเงินลงทุน ตามข้อกำหนดของกระทรวงพาณิชย์
เรื่องการลงทุนของธุรกิจประกันวินาศภัย โดยการลงทุนของบริษัทส่วนใหญ่
จะเป็นการฝากเงินกับสถาบันการเงิน การซื้อตั๋วสัญญาใช้เงิน พันธบัตรรัฐบาล หุ้นกู้
การลงทุนในหลักทรัพย์ต่าง ๆ

2) บริษัทนวสากล จำกัด “บริษัทย่อย” (เดิมชื่อ “บริษัทประกันภัยสากล จำกัด”)

บริษัทย่อย มีทุนจดทะเบียนและเรียกชำระแล้ว 21 ล้านบาท โดยบริษัทฯ เป็นผู้ถือหุ้นในอัตราร้อยละ
99.49 ในระหว่างไตรมาส 2 ของปี 2548 บริษัทย่อย
ได้ดำเนินการคืนใบอนุญาตการวินาศภัยให้กับกรมการประกันภัย ได้ทำการเปลี่ยนชื่อบริษัทเป็น บริษัท
นวสากลจำกัด เพื่อให้สอดคล้องกับการเลิกประกอบธุรกิจประกันภัย
เป็นบริษัทจำกัดเพื่อประกอบธุรกิจด้านการค้าทั่วไป
โดยอยู่ระหว่างการพิจารณาหาโอกาสและช่องทางที่เหมาะสม การดำเนินงาน ณ ปัจจุบันของบริษัท
มีแต่ธุรกิจด้านการลงทุนในหลักทรัพย์และตราสารทางการเงินอื่นๆ

นอกจากนี้ บริษัทฯ และ บริษัทย่อย มีเงินลงทุนในบริษัทร่วมแห่งหนึ่งคือ บลจ. อเบอร์ดีน
โดยมีสัดส่วนการถือหุ้นคิดเป็นร้อยละ 29 ของทุนที่ออกและเรียกชำระแล้ว เมื่อวันที่ 7 กุมภาพันธ์
2548 ที่ประชุมคณะกรรมการบริษัทฯ มีมติอนุมัติให้บริษัทฯ และบริษัทย่อย
จำหน่ายเงินลงทุนดังกล่าวจำนวน 2.9 ล้านหุ้นให้แก่ Aberdeen Asset Management Asia
Limited ในราคาหุ้นละ 40.89 บาท คิดเป็นจำนวนเงินรวม 118.58 ล้านบาท
โดยมีกำไรจากการจำหน่ายเงินลงทุนดังกล่าวเป็นจำนวนเงิน 88.3 ล้านบาท

  2.3 โครงสร้างรายได้

โครงสร้างรายได้ของบริษัท และบริษัทย่อย ประกอบด้วย 2 ส่วนหลัก คือ
รายได้จากการรับประกันภัย และรายได้จากการลงทุน

  ---------------------- -------------- -------- ------- -------- ------- -------- -------
                         ดำเนินการโดย    ปี 2548           ปี 2547           ปี 2546   

                                        ล้านบาท   ร้อยละ   ล้านบาท   ร้อยละ   ล้านบาท   ร้อยละ

  รายได้จากการรับประกันภัย * นวิกจ, นวสากล                                              
                         และไทยพาณิชย์                                               
                         สัดส่วนการถือหุ้น                                              
                         ดูหมายเหตุ 1                                                

  อัคคีภัย                                 134      11      154      14      151      15

  ทางทะเลและขนส่ง                        61       5       54       5       53       5

  รถยนต์                                 737      61      630      59      554      54

  เบ็ดเตล็ด                               86       7       93       9       86       8

  รวม                                   1,018    84      931      87      845      83

  รายได้จากการลงทุน                       184      15      135      13      161      16

  รายได้อื่น                               8        1       10       1       14       1

  รวม                                   1,210    100     1,076    100     1,019    100
  ---------------------- -------------- -------- ------- -------- ------- -------- -------

หมายเหตุ 1. บริษัทถือหุ้น ร้อยละ 99.5 ใน นวสากล และ ร้อยละ 70.7
ในไทยพาณิชย์ประกันภัย

2.  ^(*) รายได้จากการรับประกันภัย หมายถึง เบี้ยประกันภัยที่ถือเป็นรายได้ โดยคำนวณจาก
    เบี้ยประกันภัยรับ หัก เบี้ยประกันภัยต่อ และ
    เงินสำรองเบี้ยประกันภัยที่ยังไม่ถือเป็นรายได้เพิ่ม (ลด) จากปีก่อน

3.  นโยบายการลงทุนแสดงอยู่ในหัวข้อทรัพย์สินที่ใช้ในการประกอบธุรกิจ

  2.4 เป้าหมายการดำเนินธุรกิจ

การควบรวมกิจการกับบริษัทประกันภัย

บริษัทฯมีนโยบายขยายฐานการดำเนินธุรกิจโดยการควบรวมกิจการกับบริษัทประกันภัยขนาดกลางและขนาดเล็กที่มีศักยภาพ
ซึ่งจะส่งผลให้มีขนาดเงินกองทุนเพิ่มขึ้น
สามารถขยายฐานและขอบเขตการให้บริการแก่ลูกค้าของบริษัทมากขึ้น และ
เพื่อเพิ่มส่วนแบ่งตลาดจากการับประกันวินาศภัย นอกจากนั้นภายหลังการควบรวมธุรกิจ
จะทำให้สามารถบริหารต้นทุนได้อย่างมีประสิทธิภาพ
จากการใช้ทรัพยากรร่วมกันและเกิดความประหยัดจากขนาดได้

ความคืบหน้าของแผนการควบรวมกิจการกับบริษัทย่อย ทั้ง 2 แห่ง มีดังนี้

  บริษัทไทยพาณิชย์ประกันภัย จำกัด (มหาชน)

ในปี 2548 บริษัทฯ อยู่ระหว่างการเตรียมการซื้อหุ้นสามัญของ บริษัทไทยพาณิชย์ประกันภัย จำกัด
(มหาชน) จากผู้ถือหุ้นเดิม จำนวน 1,757,118 หุ้น คิดเป็นร้อยละ 29.29 ของจำนวนหุ้นทั้งสิ้น
6,000,000 หุ้น ในราคาหุ้นละ 70.41 บาท เพื่อเพิ่มสัดส่วนการถือหุ้นของบริษัท
ให้เท่ากับหรือมากกว่า ร้อยละ 75 ของจำนวนหุ้นที่ชำระแล้วทั้งหมดของ บมจ.
ไทยพาณิชย์ประกันภัย
เพื่อให้การควบรวมกิจการสามารถทำได้ตามที่กรมการประกันภัยอนุมัติให้บริษัทดำเนินการให้แล้วเสร็จในปี
2550

ภายหลังการเพิกถอนหลักทรัพย์ของ บมจ.ไทยพาณิชย์ประกันภัย บริษัทฯ
จะดำเนินการรับโอนรายการเบี้ยประกันภัยของกรมธรรม์ที่ยังไม่หมดอายุความคุ้มครองทั้งหมด ณ
วันที่ 1 เมษายน 2549 โดย บริษัทฯ อาจพิจารณาเลื่อนวันรับโอนตามความเหมาะสม และ
อาจพิจารณา
ไม่รับโอนกรมธรรม์ที่ผู้เอาประกันภัยมอบสิทธิ์ให้แก่ธนาคารอาคารสงเคราะห์ตามภาระผูกพันเนื่องจากผลประโยชน์ทางธุรกิจ
นอกจากนี้ บริษัทฯ มีนโยบายให้ บมจ.ไทยพาณิชย์ประกันภัย
จ่ายเงินชดเชยการจ้างงานตามอัตราอัตราที่กฎหมายกำหนดให้แก่พนักงานทุกคน
และในกรณีที่พนักงานคนใดมีความประสงค์จะสมัครเข้าทำงานกับบริษัทฯ
บริษัทฯจะพิจารณารับเข้าทำงานตามความเหมาะสม

หลังจากนั้น บริษัทฯ มีนโยบายในการปรับเปลี่ยนแนวทางการดำเนินธุรกิจของ
บมจ.ไทยพาณิชย์ประกันภัยให้เป็นลักษณะการประกันวินาศภัยแบบขายตรงหรือ Direct Marketing
เนื่องจากเป็นช่องทางการจัดจำหน่ายที่มีศักยภาพ มีการเติบโตอย่างรวดเร็ว
และมีต้นทุนการขายอยู่ในระดับที่ต่ำกว่าช่องทางการจัดจำหน่ายประเภทอื่น โดยบริษัทฯ
วางแผนที่จะดำเนินการหาผู้ร่วมทุนที่มีความรู้และประสบการณ์เข้าร่วมในการบริหารงานใน
บมจ.ไทยพาณิชย์ประกันภัย ทั้งนี้ในระหว่างการหาผู้ร่วมทุนใหม่บริษัทฯ
อาจมีทรัพย์สินทั้งหมดหรือเกือบทั้งหมดเป็นเงินสดและเงินลงทุน

นอกจากดำเนินการเพิ่มสัดส่วนการถือหุ้นใน บมจ. ไทยพาณิชย์ประกันภัย บริษัทฯ
ได้ดำเนินการลดต้นทุนการดำเนินงานโดยใช้สถานที่ทำงานสาขาที่ตั้งอยู่ในเขตพื้นที่ใกล้เคียงกันมาใช้สถานที่แห่งเดียวกัน
ในระหว่าง ปี 2548 บริษัทฯได้ดำเนินการยุบรวมสาขานครสวรรค์
และอยู่ระหว่างดำเนินการขอย้ายสถานที่ทำการสาขาเชียงใหม่ของ บมจ.
ไทยพาณิชย์ประกันภัยให้มาใช้สถานที่ร่วมกับบริษัท ภายในไตรมาสแรกของปี 2549

  บริษัท นวสากล จำกัด (เดิมชื่อ “บริษัทประกันภัยสากล จำกัด”)

บริษัทฯ ได้ดำเนินการรับโอนธุรกิจรับประกันและ รับโอนรายการทรัพย์สินดำเนินงานบางส่วน
และหนี้สินจากกรมธรรม์ที่ยังไม่หมดอายุความคุ้มครอง รวมทั้ง ค่าสินไหมค้างจ่าย จาก
บริษัทประกันภัยสากล จำกัด และย้ายที่ทำการสำนักงานที่สยามสแควร์
มาใช้สถานที่ทำการแห่งเดียวกับที่ทำการสำนักงานใหญ่ของบริษัทฯ ในปี 2547 ในระหว่างไตรมาส
2 ของปี 2548 บริษัทประกันภัยสากล จำกัด
ได้ดำเนินการคืนใบอนุญาตการวินาศภัยให้กับกรมการประกันภัย ได้ทำการเปลี่ยนชื่อบริษัทเป็น บริษัท
นวสากลจำกัด เพื่อให้สอดคล้องกับการเลิกประกอบธุรกิจประกันภัย
และได้จดทะเบียนเป็นบริษัทจำกัดเพื่อประกอบธุรกิจด้านการค้าทั่วไป
โดยยังอยู่ในระหว่างการพิจารณาหาโอกาสและช่องทางที่เหมาะสม โดย ณ ปัจจุบัน บริษัท
มีแต่ธุรกิจด้านการลงทุนในหลักทรัพย์และตราสารทางการเงินอื่นๆ

การสร้างเครือข่ายการขายและการบริการให้ครอบคลุมทั่วประเทศ

บริษัทฯ มีนโยบายในการสร้างเครือข่ายการขายและการบริการ
โดยการขยายสาขาให้ครอบคลุมทั่วประเทศ โดยบริษัทฯ ได้ดำเนินการเปิด สาขาย่อย
ที่นิคมอุตสาหกรรมอมตะนครในระหว่างไตรมาส 1 ของปี 2548 และ ในปี 2549 บริษัทฯ
วางแผนที่จะเปิดที่ทำการสาขาใหม่ที่ จังหวัดเพชรบูรณ์ เพื่อให้บริษัทฯ
สามารถเข้าถึงลูกค้าและสามารถขยายฐานรายได้จากธุรกิจประกันภัย เพื่อการบริการให้ทั่วถึง

การพัฒนาบุคลากร

บริษัทฯ มีนโยบายในการพัฒนาบุคลากร โดยเน้นฝึกอบรมให้ความรู้แก่พนักงานทุกระดับ
ทั้งในด้านการประกันภัย และในด้านการให้บริการลูกค้า เทคโนโลยี รวมถึงในด้านอื่น ๆ
ที่เกี่ยวข้องกับธุรกิจ เพื่อให้สามารถนำมาพัฒนากับการทำงานให้เกิดประสิทธิภาพยิ่งขึ้น ซึ่งในปี
2548 บริษัทฯ ได้มีการจัดฝึกอบรมพนักงานทั้งภายในและภายนอก จำนวน 80 หลักสูตร
และมีนโยบายมอบทุนให้กับพนักงานที่มีศักยภาพ เพื่อศึกษาต่อทั้งใน และ ต่างประเทศ

การพัฒนากรมธรรม์ 

บริษัทฯ
มีนโยบายในการพัฒนากรมธรรม์อย่างต่อเนื่องเพื่อให้สามารถตอบสนองความต้องการของลูกค้าได้อย่างเหมาะสม
และ สามารถตอบรับกับสภาพตลาดที่เปลี่ยนแปลงไป โดยในปี 2548 บริษัทฯ
ได้มีการพัฒนากรมธรรม์ออกมาหลากหลายประเภท เช่น แผนการประกันภัยที่อยู่อาศัย (NKI Home
Care) แผนประกันภัยธุรกิจขนาดย่อม (S.Business Package) แผนประกันภัยรถยนต์ประเภท 3
(Motor Lite Package) แผนการประกันภัยรับผิดต่อบุคคลภายนอก (Public Liability)
แผนประกันเพื่อนเดินทาง (Travel Guard) มีการปรับรูปแบบโดยเพิ่มความคุ้มครอง และ
ปรับอัตราเบี้ยประกันภัยให้มีความเหมาะสมมากขึ้น

นอกจากนี้ ในปี 2549 บริษัทฯ วางแผนที่จะพัฒนากรมธรรม์ใหม่ออกมาอย่างต่อเนื่อง เช่น
กรมธรรม์ประกันภัยการก่อการร้าย และ
กรมธรรม์ประกันภัยชดเชยรายได้ระหว่างรักษาตัวในโรงพยาบาลแบบกลุ่ม